ഇന്ത്യന് സ്ക്വാഡിലിടം പിടിച്ചത് എട്ട് താരങ്ങള് തലയുയര്ത്തി ബഗാന് സെപ്റ്റംബര് ആദ്യം നടക്കുന്ന സൗഹൃദപ്പോരാട്ടങ്ങള്ക്കായുള്ള ആദ്യഘട്ട ഇന്ത്യന് സ്ക്വാഡിനെ ഇന്നലെ പ്രഖ്യാപിച്ചു. ഓഗ്സ്റ്റ് 15 മുതല് ആരംഭിക്കുന്ന ക്യംപിലേക്ക് 36 താരങ്ങളെയാണ് ഉള്പ്പെടുത്തയിരിക്കുന്നത്. ഇതില് 23 പേര് തുടക്കം മുതല് ക്യാംപിലുണ്ടാകും. ഏ.എഫ്.സി കപ്പ് കളിക്കുന്ന ബെംഗളുരു എഫ്.സി എ.ടി.ടെ മോഹന് ബഗാന് എന്നീ ക്ലബുകളില് നിന്നുള്ള ബാക്കി 13 താരങ്ങള് പിന്നീട് ക്യാംപിന്റെ ഭാഗമാകും. ആദ്യ ഘട്ട സാധ്യതാ ടീം പ്രഖ്യാപിച്ചപ്പോള് തലയുയര്ത്തി നില്ക്കുന്നത് ബഗാന് തന്നെയാണ്. എട്ട് താരങ്ങളാണ് ബഗാനില് നിന്ന് ഇന്ത്യന് സ്ക്വാഡിലടം പിടിച്ചത്. ഗോളി അമ്രീന്ദ്രര് സിങ്, പ്രതിരോധതാരങ്ങളായ സന്ദേശ് ജിംഗന്, പ്രീതം കോട്ടാല്, സുഭാശിഷ് ബോസ്, അശുതോഷ് മേത്ത, മധ്യനിരതാരം പ്രോണയ് ഹാള്ഡര്, മുന്നേറ്റതാരങ്ങളായ മന്വീര് സിങ്, ലിസ്റ്റന് കൊളാസോ എന്നിവരാണ് ബഗാന്റെ പ്രതിനിധികള്. ഇതില് തന്നെ ലിസ്റ്റന്, അമ്രീന്ദ്രര്, അശുതോഷ് എന്നിവരെ ഇക്കുറിയാണ് ബഗാന് സ്വന്തമാക്കിയത്. ഏ.എഫ്.സി കപ്പ് കൂടി കളിക്കുന്ന സാഹചര്യത്തില് ഈ എട്ട് താരങ്ങളും ഇന്ത്യയുടെ അന്തിമ സ്ക്വാഡിലും ഇടം പിടിക്കാന് സാധ്യതയേറെയാണ്. ആറ് താരങ്ങളാണ് ഹൈദരാബാദ് എഫ്.സിയില് നിന്ന് ഇന്ത്യന് സ്ക്വാഡിലുള്ളത്. ആശിഷ് റായ്, ആകാശ് മിശ്ര, ആദില് ഖാന്, ചിങ്ലന്സന സിങ്, മുഹമ്മദ് യാസിര്, ഹളിചരന് നര്സാരി എന്നിവരാണ് ഹൈദരാബാദിന്റെ പ്രതിനിധികള്. ബെംഗളുരു, ഗോവ എന്നീ ഐ.എസ്.എല് ടീമുകളില് നിന്ന് അഞ്ച് വീതം താരങ്ങള് ഇന്ത്യന് സ്ക്വാഡിലുണ്ട്. കേരളാ ബ്ലാസ്റ്റേഴ്സില് നിന്ന് മൂന്ന് താരങ്ങളാണ് ഇന്ത്യന് സ്ക്വാഡിലുള്ളത്. മലയാളി താരങ്ങളായ സഹല് അബ്ദുള് സമദും രാഹുല് കെ.പിയും മണിപ്പൂരി മിഡ്ഫീല്ഡര് ജീക്സന് സിങ്ങുമാണ് ബ്ലാസ്റ്റേഴ്സില് നിന്ന് ഇന്ത്യന് സ്ക്വാഡിലിടം പിടിച്ചത്. ഒഡിഷ എഫ്.സി, ഈസ്റ്റ് ബംഗാള് എന്നീ ഐ.എസ്.എല് ടീമുകളില് നിന്ന് ഒരാള് പോലും ഇന്ത്യന് ടീമിലില്ല. ഐലീഗ് ക്ലബുകളേയും പൂര്ണമായും ഒഴിവാക്കി.